recursal/SuperWikiNEXT-32B huggingface dataset:
***Stavangerske Adresse Contoirs Efterretninger*** var en adresseavis. Det var den første avisen i Stavanger. Den kom trolig ut bare i 1769 og 1770, og var en håndskrevet ukeavis. Avisa brakte kunngjøringer og annonser, men hadde ikke privilegium til å bringe nyheter. Den hadde likevel med en del aktuelle saker fra byen.

Ett eksemplar, nummer 14 fra 5. april 1770, er bevart i Riksarkivet. Den er på fire sider med overskriften "Notice fra Addr. Cont. i Stav: "på første side. Selv om andre utgaver ikke er bevart, kjenner vi noe av det som ble skrevet fra omtalene i De bergenske Adressecontoirs-Efterretninger i 1769 og 1770.

Kilder
------

* Erik S. Gundersen: I en by hvor ingen Borgermester er, Stavangers første avis var håndskrevet og kom i 1769. Stavanger Aftenblad 25. mai 1955.
* Torfinn Jåsund: Kuriøse bidrag til Stavangers avishistorie 1769-2018, Stavangeren, nummer 2, 2018.
* Gudrun Natrud: Av en gammel haandskreven Stavangeravis, 1770. Aftenavisen Stavangeren 15. september 1921.
* Riksarkivet: Rogaland - Localica 34a - Stavanger I.
**Stavelser** er grunnleggende elementer i språket. En stavelse kan defineres som en del av talespråket som utgjør ett enkelt rytmisk slag. Et ord kan ha én eller flere stavelser. 

Eksempler:

* Ord med 1 stavelse hver: *på, kjøtt*
* Ord med 2 stavelser hver: *kjøttet, gjennom* – hvor stavelsene er: *kjøtt, et, gjen, nom*
* Ord med 3 stavelser hver: *kattene, maskinen* – hvor stavelsene er: *katt, en, e, ma, skin, en*

En stavelse består av en kjerne, som vanligvis er en vokal eller en diftong (dvs. dobbel vokal uttalt som én lyd), selv om det er språk der man kan ha en stavelsesbærende konsonant. Kjernen kan ha lyder foran eller etter seg (vanligvis konsonanter), eller den kan stå alene. Hvis en stavelse slutter på en konsonant kalles den lukket, og hvis den slutter på en vokal kalles den åpen. 

Kjernen og endelyden kan danne utgangspunktet for et enderim. (Se rim.)

Synaløyfe er når vokaler fra tilgrensende ord smelter sammen til én stavelse.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Shepherd's Bush** er et område i distriktet Hammersmith and Fulham i det vestlige London. Området grenser til Hammersmith i sør, Notting Hill i øst og Ealing i vest. Det er lokalisert 7,9 km vest for Charing Cross, og identifisert som et betydelig storbysentrum innenfor London-planen.

Hjertet av området er Shepherd's Bush Green, en stor triangelformet gresseng omgitt av trær og gater, med et par tennisbaner. Det betjenes av to undergrunnsstasjoner, Shepherd's Bush på Central-linjen og Shepherd's Bush Market undergrunnsstasjon på Hammersmith & City-linjen, men det er fem minutters gange mellom de to stasjonene. Parallelt med, og delvis under, sporene til Hammersmith & City-linjen ligger det et stort, permanent marked, hvor det selges dagligvarer, tilberedt mat, klær og nips. BBC Television Centre ligger like i nærheten.

Historie
--------

Stedsnavnet Shepherd's Bush, som kan oversettes direkte som «Gjeterens busk», er antatt å ha sin opprinnelse til et felles land som ble benyttet under framtredende busk som hvilested for gjeterne på vei til markedet i Smithfield i City of London. Imidlertid kan ikke dette bli bekreftet, og en annen teori er at det kan ha vært en forbindelse til en person som faktisk het Shepherd.

Det er bevis på menneskelig bosetning som kan bli sporet tilbake til jernalderen. Stedsnavnet Shepherd's Bush er dokumentert i 704 da landet ble kjøpt av Waldhere, biskop av London, som en del av eiendommen Fulanham.

Et kart over London som er datert 1841 viser at Shepherd's Bush er i stor grad ikke urbant utviklet og er hovedsakelig et ruralt, landlig område sammenlignet Hammersmith som er raskt utviklet. Boligutviklingen begynte mot slutten av 1800-tallet da Londons befolkning økte raskt. I 1904 ble den katolske kirken Holy Ghost and St Stephen bygget og fullført i gotisk stil med en fasade med triple gavler og i portlandstein.

Referanser
----------

1. 1 2  «Shepherd’s Bush, Hammersmith & Fulham», *Hidden London*
2. ↑  *GCSE History of Shepherd's Bush*. Arkivert fra originalen den 26. april 2012 hos *Wayback Machine*
3. ↑  Evinson, Denis (1998): *Catholic Churches of London*, A&C Black, s. 128

Eksterne lenker
---------------

* The Shepherd's Bush Blog
* Shepherd's Bush Local Information

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |
**Utdannings- og yrkesrådgivning** skal gis alle elever i den norske grunnskolen og videregående skole. 

I Norge er utdannings- og yrkesrådgivning en rett alle elever i grunnskolen og videregående skole har. Rådgivning om utdanning og yrker er hjemlet i opplæringslova § 9-2 og i forskrift til opplæringslova § 22-2, og det er skoleeier sitt ansvar å se til at elevene får den rådgivningen de har rett til.

Den systematiske utdannings- og yrkesrådgivningen begynner i ungdomsskolen for å kunne gjøre elevene i best mulig stand til å foreta bevisste valg av studieprogrammer på videregående skole. Ved overgangen mellom grunnskole og videregående skole skal det særlig legges vekt på hva de ulike studieretningene fører fram til. 

Elevene skal få informasjon om grunntrekkene i utdanningsløpene i Norge og andre land, samt få mulighet til å tilegne seg kunnskap om yrker og arbeidsmarked lokalt, nasjonalt og internasjonalt. I tillegg må de ha grundig kjennskap til søknadsprosedyrer og søknadsfrister. Elevene vil også kunne ha behov for å kjenne til mulighetene for å finansiere videregående opplæring og ytterligere studier ved å søke lån og stipend.

I tillegg til rådgivning og informasjon skal to nye fag, Utdanningsvalg i ungdomsskolen og Yrkesfaglig fordypning (YFF) i videregående skole, kunne hjelpe elevene med å skaffe seg kunnskap og erfaringer fra ulike arenaer i skole og arbeidsliv som vil gjøre det lettere å foreta bevisste og veloverveide valg av videre utdanning og yrke.

Informasjonen og rådgivningen må legges opp slik at eleven gradvis kan utvikle kunnskap, selvinnsikt og evne til selv å kunne foreta valg av videre utdanning og fremtidig yrke, uten hensyn til tradisjonelle kjønnsroller. 

For å ivareta utdannings- og yrkesrådgivning i et livslangt perspektiv har det vært gjennomført forsøk med partnerskap for karriereveiledning i tre fylker. Gjennom partnerskap mellom utdanningsmyndigheten i fylket, NAV, partene i arbeidslivet og andre naturlige samarbeidspartnere, har det i en del fylker blitt opprettet karrieresentre som tilbyr utdannings- og yrkesrådgivning (karriereveiledning) til voksne som er ferdig med grunnutdanningen, og flere er fylker er i gang med planlegging av slike partnerskap. Karrieresentrene skal også kunne bidra med kompetanseheving for rådgivere i grunnskolen og videregående skole.

Universitetene og flere av høyskolene har egne avdelinger eller sentre for utdannings- og yrkesrådgivning der studentene kan få rådgivning dersom de ønsker det.

Referanser
----------

1. ↑  lovdata.no opplæringslova § 9-2. Rådgiving og skolebibliotek
2. ↑  lovdata.no Forskrift til opplæringslova kapittel 22. Retten til nødvendig rådgiving

Eksterne lenker
---------------

* Utdanningsmagasinets veiledning til studievalg
* Karrieremagasinets veiledning til jobbvalg
* utdanningsdirektoratet.no/radgiver[*død lenke*]
*The Damsel of the Sanct Grael*
**Fanny Cornforth** (født 3. januar 1835, død 24. februar 1909) var en modell og hushjelp for den pre-rafaelittiske billedkunstneren Dante Gabriel Rossetti. Hun var født i den lille byen Steyning i Sussex i 1835.

Cornforth møtte Rossetti i 1858 og hun ble hans modell og ikke lenge etter også hans elskerinne i fraværet av Elizabeth Siddal. Da Siddal kom tilbake i 1860 giftet Rossetti seg med henne i den tro at hun var døende. Elizabeth Siddal likte ikke Fanny Cornforth. Som svar på dette giftet Cornforth seg med mekanikeren Timothy Hughes, men hun ble ikke værende hos Hughes særlig lenge. Etter Rossettis hustru døde i 1862 flyttet hun inn hos Rossetti som hans hushjelp. Forholdet mellom Cornforth og Rossetti varte helt til han døde. I løpet av den perioden dyrket Rossetti også et slags forhold til Jane Morris, men ettersom hun var gift med hans venn William Morris var forholdet kanskje ikke seksuelt og heller ikke åpent.

Forholdet til Cornforth var derimot åpent. Hun kom fra de lavere klassene i det engelske samfunnet. Hennes brede dialekt og antatt manglende utdannelse kunne ofte sjokkere Rossettis venner og familie. Hun ble aldri akseptert av mange av dem og til tider la de press på Rossetti for at han skulle kvitte seg med henne.

I løpet av deres forhold la Cornforth på seg og ble tyngre. Mye av dette ble overdrevet av historikerne, men det var en felles spøk dem i mellom. Hans kjærlige kallenavn på henne var «min kjære elefant». Han tegnet tegninger av elefanter for henne som han sendte henne når de var fra hverandre.

I Rossetti malerier framtrer Fanny Cornforth som en fysisk sunn blondine i kontrast til hans mer eteriske behandling av Jane Morris og Elizabeth Siddal.

Malerier av Fanny Cornforth
---------------------------

* *Bocca Baciata*, av Rossetti (1859)
* *Lucrezia Borgia*, av Rossetti (1861)

Litteratur
----------

* Stonell Walker, Kirsty (2006). *Stunner : The Fall and Rise of Fanny Cornforth*, Lulu Publishing, USA.
* Marsh, Jan (1995). *The Pre-Raphaelite Sisterhood*, Quartet Books, UK.
* Daly, Gay (1989). *Pre-Raphaelites in love*, Ticknor & Fields, New York.

Eksterne lenker
---------------

* Center for Whistler Studies[*død lenke*]

Portal: Kunst

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
**Utdanningsvalg** er et skolefag på ungdomstrinnet i Norge. Det har et omfang på 113 timer. Elevene skal prøve ut minst to utdanningsprogram i den videregående opplæringen. Ordningen innebærer et samarbeid mellom grunnskoler og videregående skoler, både på studieforberedende – og yrkesfaglige utdanningsprogram. Elevene får ikke karakter, men «deltatt» i faget.

Utdanningsvalg skal bidra til å skape helhet og sammenheng i grunnopplæringen og knytte grunnskole og videregående opplæring bedre sammen. Å få prøve ut interesser og bli bevisst egne evner og anlegg kan bidra til at flere foretar mer kunnskapsbaserte valg av utdanning og yrke. Faget skal bidra til økt forståelse av arbeidslivets krav om kunnskap og kompetanse og bidra til å skape grunnlag for entreprenørskap.

Opplæringen skal gi elevene erfaring med innhold, oppgaver og arbeidsmåter i ulike utdanningsprogram i videregående opplæring og aktuelle yrker. Elevene skal gis mulighet til praktisk aktivitet og fordypning i fag. Opplæringen i faget skal legge til rette for at den enkelte elev kan få prøve ut og reflektere over sine valg.

Opplæringen skal legge til rette for bruk av hensiktsmessige arbeidsformer, både i skole og arbeidsliv, og for bruk av ulike læringsarenaer som kan gi bred faglig tilnærming gjennom kontakt og samarbeid med videregående skoler og arbeids- og næringsliv. Faget skal legge grunnlag for videre opplæring, arbeid og livslang læring.

Eksterne lenker
---------------

* Læreplan i utdanningsvalg på Utdanningsdirektoratet.no
* utdanning.no Læremidler i faget utdanningvalg
***Utdanning*** er et norsk fagblad for undervisningspersonell som utgis av Utdanningsforbundet og kommer ut ca. hver 3. uke. Ansvarlig redaktør er Kaja Mejlbo.

*Utdanning* sendes til ca. 130 000 medlemmer av Utdanningsforbundet. Målgruppen er lærerstudenter, barnehagelærere, lærere, adjunkter, lektorer, og lærere på universiteter og høyskoler, samt skoleledere og rektorer. Bladet sendes også til ulike kompetansesentre, skole- og oppvekstadministrasjon på kommune-, fylkes- og nasjonalt nivå, samt skolepolitiske journalister i såvel aviser som radio og tv.

Forgjengeren til bladet, *Norsk Skoletidende*, kom ut for første gang i 1869. I 1934 ble *Norsk Skoletidende* slått sammen med *Skolebladet* til *Norsk Skoleblad*, og ved årsskiftet 2001/2002 ble *Skolefokus* og *Norsk Skoleblad* slått sammen til dagens *Utdanning*, som feiret 140-årsjubileum i 2009.

*Utdanning* inneholder faglig og politisk stoff med tilknytning til pedagogikk, barnehage og skole. Store deler av bladet er stillingsannonser, men det presenteres også diskusjoner, debatter og innlegg.

Bladet mottok Fagpresseprisen for 2003 og 2017.

Referanser
----------

1. ↑  «Kaja Mejlbo blir ny redaktør i Utdanning». *Utdanningsnytt.no*. 21. juni 2018. Besøkt 9. september 2019.

Eksterne lenker
---------------

* Offisielt nettsted Rediger på Wikidata
Vedkløyver
**Vedkløyver** er et redskap med en øks eller kile, ofte drevet av et hydraulisk stempel. Man legger veden som skal klyves, mellom stempelet og kilen, og stemplet skyver veden med stor kraft mot kilen, der den kløyves. Moderne vedkløyvere har en vugge til veden, mens på de aller enkleste modellene ble veden lagt på en bjelke. Moderne vedkløyvere har også et transportbrett der veden kan ledes til tilhengere eller i storsekker. Kilen kan være formet som et kors, slik at veden deles i fire deler.

Farer i bruk
------------

Særlig eldre vedkløyvere er det mange faremomenter med. Enkelte modeller hadde et stempel som gikk frem og tilbake kontinuerlig, med de klemfarer dette kunne medføre. På noen modeller ble veden lagt på en bjelke, der man ofte måtte holde i veden for å balansere den. 
På moderne vedkløyvere er styringshendlene utformet slik at man må benytte begge hender på dem, og dermed er klemfaren minimert, men fremdeles kan fliser og vedbiter sprette og forårsake skade.
Hansker, vernebriller og visir kan være nyttig verneutstyr for operatøren.

Fliskløyver
-----------

Fliskløyver er et lignende redskap i mindre skala for å lage fliser til opptenning til vedfyring, ofte drevet med håndkraft.

Se også
-------

* Sponkniv, håndredskap til å lage fliser for opptenning

Eksterne lenker
---------------

* (en) Log splitters – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |
**Vedisk sanskrit** er et urindoarisk språk som er nært beslektet med avestisk, det eldste bevarte iranske språket. Det er også det eldste kjente språket overhodet innenfor den indoiranske greina av de indoeuropeiske språkene. Vedisk sanskrit er språket som ble benyttet i Vedaene, de eldste hellige tekstene i hinduismen, som ble samlet over en periode fra 1500 f.Kr. til 500 f.Kr. Vedisk sanskrit har blitt bevart som den muntlige delen i den rituelle, konservative tradisjonen śrauta, hvor de vediske tekstene messes.

Vedisk og klassisk sanskrit regnes som urindoariske språk, sammen med det indoariske superstrat som er påvist blant Mitanni i Anatolia 1400 f.Kr.

En gang i perioden 600-400 f.Kr. ble vedisk sanskrit erstattet av klassisk sanskrit, slik det er definert av grammatikken til grammatikeren Pāṇini fra Gandhāra.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** LCCN **·** BNF **·** BNF (data) **·** NDL **·** NKC
 |
Logo.
UP Diesel
**Union Pacific Railroad** er USAs største jernbaneselskap, grunnlagt i 1862. Union Pacifics jernbanenett dekker størstedelen av USA vest for Chicago. Selskapet har nådd sin størrelse ved å kjøpe opp flere mindre jernbaneselskaper, blant annet Kansas Pacific, Missouri Pacific, Chicago and North Western, Western Pacific, Missouri-Kansas-Texas, og senest (1996) Rio Grande og Southern Pacific. Hovedkonkurrenten er BNSF Railway som trafikkerer det samme geografiske området, og er nesten like stort.

Jernbanenettet
--------------

Union Pacifics jernbanenett.
Union Pacific eier og bruker spor i 23 amerikanske delstater: Arizona, Arkansas, California, Colorado, Idaho, Illinois, Iowa, Kansas, Louisiana, Minnesota, Missouri, Montana, Nebraska, Nevada, New Mexico, Oklahoma, Oregon, Tennessee, Texas, Utah, Washington, Wisconsin og Wyoming. Jernbanenettet er inndelt i 21 administrative serviceenheter: Chicago, Council Bluffs, Commuter Operations, Denver, El Paso, Fort Worth, Houston, Kansas City, Livonia, Los Angeles, North Little Rock, North Platte, Portland, Roseville, San Antonio, Saint Louis, Tucson, Twin Cities, Utah, og Wichita. Hver enhet er igjen inndelt i flere mindre enheter som representerer banestrekninger fra 500 km hovedlinje til 15 kilometer sidespor.

Union Pacific har også avtale med konkurrerende selskaper, primært BNSF Railway, som gir Union Pacific rett til å trafikkere konkurrenters spor med egne tog og eget personell. Gjennom utleie av lokomotiv og avtale med andre selskaper kan Union Pacifics lokomotiver også ses på konkurrerende spor omkring i USA, Canada og Mexico.

Eksterne lenker
---------------

* (en) Offisielt nettsted Rediger på Wikidata

* (en) Union Pacific Railroad – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND **·** LCCN **·** ISNI
 |
**Union aéromaritime de transport** (**UAT**) var et fransk flyselskap. Det hadde sitt hovedkontor i 8. arrondissement i Paris.

Historie
--------

Flyselskapet ble grunnlagt i 1949 av en gruppe ingeniører og rederiet Chargeurs Réunis. Dette var det samme selskapet som hadde grunnlagt Aeromaritime i 1934 for å drive shippingvirksomhet i Vest-Afrika. Aéromaritime fortsatte i sin nye form i etterkrigstiden som UAT frem til bølgen av afrikansk nasjonalisme resulterte i etableringen av det nye Air Afrique og andre lokale selskaper.

det tidligere hovedkontoret til UAT

Operasjoner
-----------

Tidlig på 1950-tallet ble Douglas DC-4 satt inn på tuter til Dakar, Pointe-Noire og Saigon. I 1951 ble Dakar-ruten forlenget til Abidjan. UAT bestilte de Havilland Comet 1A og tok den i bruk 19. februar 1953 på enkelte ruter i Vest-Afrika og i november ble Comet brukt til Johannesburg. I september 1954 kom den første av en flåte av Nord Noratlas. Flyet ble satt inn i tjeneste og i 1955 ble Comet erstattet med Douglas DC-6 etter dens problemer i BOAC.

I 1963 ble Aeromaritime slått sammen med Transporterer Aériens Intercontinentaux og dannet Union de Transporterer Aériens. men Aeromaritime navn fortsatte å bli brukt på noen fly fram til slutten av 1960-tallet.

Historisk flåte detaljer
------------------------

Følgende flytyper ble operert av UAT:

* De Havilland Comet 1A
* De Havilland Heron
* Douglas DC-3
* Douglas DC-4
* Douglas DC-6
* Douglas DC-8
* Norod Noratlas.

Hendelser
---------

Den 26. desember 1958 havarerte en Douglas DC-6B av UAT (F-BGTZ) i Salisbury, Rhodesia (nå Zimbabwe). Tre passasjerer av tilsammen 70 passasjerer og mannskap omkom  i ulykken. Flyet tok av i en tropisk storm, og ble trukket nedover. Havaristedet var innenfor flyplassen.

Bibliografi
-----------

* R. E. G. Davies: *A History of The World Airlines*. 1964, Oxford University Press, ISBN ingen

Referanser
----------

1. ↑  Translation of accident report in Rhodesia.
2. ↑  Davies, 1964, P. 277
3. ↑  Davies P.277
4. ↑  *France's independent flag carrier*, Air Transport, Flight International, 24 June 1971, p. 945
5. ↑  Fleet list rzjets.net.
6. ↑

|  |  |
| --- | --- |
| Oppslagsverk/autoritetsdata | VIAF
 |
**Woodbridge** er en by i Suffolk i England. Den er administrasjonssenter for distriktet Suffolk Coastal, og ligger ved elven Deben. Selve byen har omkring 7500 innbyggere (2005), men flere landsbyer blir regnet med i byområdet slik at det offisielle tallet ligger på rundt 11 000. 

Woodbridge stasjon betjener East Suffolk Line mellom Ipswich og Lowestoft.

Byen har siden middelalderen vært et senter for båtbygging, rep- og seilmakeri. Både Edvard III og Francis Drake fikk bygget krigsskip i Woodbridge. 

Woodbridge har bygninger fra tudortiden, georgiansk tid, regencyperioden og viktoriansk tid. Den har også en av de eldste kjente tidevannsmøller i landet, som er en av bare fire i Storbritannia som har blitt bevart og restaurert. Den er først dokumentert i 1170, da den ble drevet av augustinerkanniker. I 1536 ble den tatt over av Henrik VIII da kirkelig gods ble inndratt, og i 1564 gav Elizabeth I den til Thomas Seckford. Han grunnla Woodbridge School og Seckford almissehus i 1577, for å hjelpe byens fattige.

It was a centre for boat-building, rope-making and sail-making since the Middle Ages. Edward III and Sir Francis Drake had fighting ships built in Woodbridge.

Rett utenfor Woodbridge ligger Sutton Hoo, et av de rikeste funnsteder fra angelsaksisk tid. 

Den såkalte Rendlesham Forest-hendelsen fant sted nær Woodbridge. Det ble hevdet at et romfartøy hadde landet i skogen utenfor byen, noe som ble benektet av myndighetene. Hendelsen har blitt sammenlignet med Roswell-hendelsen i USA. 

Ifølge en lokal tradisjon er veien fra elven til toppen av Drybridge Hill den som *The Grand Old Duke of York* gikk opp i en kjent barnesang.

Referanser
----------

Eksterne lenker
---------------

* (en) Offisielt nettsted Rediger på Wikidata

* (en) Woodbridge, Suffolk – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** GeoNames **·** BBC Things **·** MusicBrainz
 |
**Fri rettshjelp** er et rettshjelpstilbud som er opprettet av det offentlige eller ideelle private aktører for å hjelpe personer med å kunne få nødvendig juridisk bistand uavhengig av vedkommendes økonomi.

Norge
-----

I Norge er fri rettshjelp et rettshjelpstilbud som er opprettet av det offentlige for å hjelpe personer med å kunne få nødvendig juridisk bistand uavhengig av vedkommendes økonomi. Dette gjelder i visse typer saker som er ansett spesielt viktige for folks velferd. Tilbudet går ut på at staten, helt eller delvis, dekker utgifter og omkostninger som påløper i forbindelse med advokatbistand, i og utenfor rettergang. Fri rettshjelp er således, kort fortalt, i hovedsak advokatbistand som er subsidiert av staten, med formål å hindre rettstap som følge av dårlig økonomi. 

Fri rettshjelp gis som fritt rettsråd, fri sakførsel eller fritak for rettsgebyr etter rettshjelploven, utenom i saker om idømming og fullbyrding av straff.

### Fritt rettsråd

Fritt rettsråd er fri rettshjelp utenfor rettergang.

Foruten advokatråd om rettslige spørsmål, omfatter fritt rettsråd også ren informasjon om rettsregler og mer omfattende saksbehandling ved advokat – så som utarbeidelse av søknad, klage og korrespondanse med motpart m.v.

Som saker utenfor rettergang anses også forliksrådsbehandling.

### Fri sakførsel

Fri sakførsel er fri rettshjelp (advokatbistand) i saker som går for domstolene (unntatt forliksrådet), samt visse forvaltningsorgan. 

Foruten hel eller delvis dekning av salær til prosessfullmektig (advokat), innebærer fri sakførsel også fritak for behandlingsgebyr og saksutgifter som ikke dekkes av dette, såkalte sideutgifter.

Bevilling til fri sakførsel omfatter ikke bistand til å få gjennomført domsavgjørelse, således at aktuell tvangsfullbyrdelse eventuelt må søkes dekket som fritt rettsråd.

### Fritak for rettsgebyr

Fritak for rettsgebyr innebærer at man slipper å betale for å få behandlet saken i rettsapparatet, og omfatter foruten fritak for behandlingsgebyr også fritak for å betale utgifter til saksutdrag, meddommere, skjønnsmenn, sakkyndige, vitner, oversettelser, særlige undersøkelser og andre sideutgifter.

### Organisasjoner

* JURK
* Jussformidlingen i Bergen
* Juss-Buss
* Jusshjelpa i Midt-Norge
* Jusshjelpa i Nord-Norge

Se også
-------

* Pro bono publico
* Saksomkostninger

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
**Sergej Grigorjevitsj Klevtsov** (russisk: Сергей Григорьевич Клевцов født 30. januar 1954) var en sovjetisk landhockeyspiller som deltok i de olympiske leker 1980 i Moskva.

Klevtsov vant en olympisk bronsemedalje i landhockey under Sommer-OL 1980 i Moskva. Han var med på det sovjetiske laget som kom på tredjeplass landhockeyturneringen bak India og Spania. Seks lag deltok og det ble spilt en innledende enkeltserie der alle lagene møttes én gang. Sovjetunionen kom på tredjeplass og fikk møte Polen som ble nummer fire i en bronsefinale. Sovjetunionen vant bronsefinalen med 2-1. Klevzov spilte seks kamper og scoret fire mål i OL-turneringen.

OL-medaljer
-----------

* 1980 Sovjetunionens flagg Moskva - Bronse Bronse i landhockey, menn Sovjetunionens flagg Sovjetunionen

Eksterne lenker
---------------

* (en) Sergej Klevzov – Olympics.com Rediger på Wikidata

* (en) Sergej Klevzov – Olympic.org Rediger på Wikidata

* (en) Sergej Klevzov – Olympedia Rediger på Wikidata

* (en) Sergej Klevzov – Sports-Reference (OL-resultater – arkivert) Rediger på Wikidata
En side i tekstsamlingen *Carmina Burana* med «skjebnehjulet», som det synges om i sangen «Fortune plango vulnera». I midten troner skjebnegudinnen Fortuna. Rundt hjulet (fra venstre med klokken) ser man kongen som sier: «Jeg kommer til å regjere» (*regnabo*), «jeg regjerer» (*regno*), «jeg har regjert» (*regnavi*), og «jeg er uten rike» (*sum sine regno*).
***Carmina Burana*** (latin, «sanger fra [Benedikt]beuren», uttales «kármina borána») er den mest omfattende samlingen av middelaldersk ikke-kirkelig, goliardisk lyrikk.
Samlingen er oppkalt etter klosteret i Benediktbeuern i Bayern, der den ble oppbevart og gjenoppdaget i 1803. Den består av om lag 320 sanger som ble samlet inn på 1200-tallet, sannsynligvis i Kärnten eller i Tirol.

Manuskriptet er datert til ca. 1225, og samlingen omfatter stort sett middelalderlatinsk (og i mindre grad middelhøytysk og provençalsk) diktning fra 1000- til 1200-tallet. *Carmina Burana* er den største samlingen av såkalte vagantviser. Kjærlighetsvisene er flest i antall, fulgt av moralsk-satiriske tekster (til dels med samfunnskritikk), drikkeviser, lekeviser med mere. Like variert er den dikteriske kvaliteten, som veksler mellom strenge antikke heksametere, gjennomførte lyriske kunstverker og ubehjelpelige folkelige rimerier. Stort sett inneholder samlingen bare sangenes tekster, men noen få melodier er også bevart.

Carl Orffs *Carmina Burana*
---------------------------

Utdyping Carmina Burana (Orff)
*Carmina Burana* er blitt berømt gjennom den tyske komponisten Carl Orff, som satte musikk til et utvalg av tekstene. O Fortuna er kanskje det mest kjente av disse.

Orff klarte med dette utvalget å gjenskape originalsamlingens spekter av stemninger. Selv om Orffs enkle, men likevel mektige musikk vekker sterke assosiasjoner til middelalderen, var det for ham ikke noe mål å rekonstruere historisk korrekte melodier. Han skapte istedenfor en enhetlig stemning med verket sitt, der kor, soli og instrumentale stykker inngår i en dramatisk helhet. Verket, som fikk undertittelen *Cantiones profanae cantoribus et choris cantandae comitantibus instrumentis atque imaginibus magicis* («verdslige sanger for soli og kor med instrumentalakkompagnement og med bilder»), ble uroppført i 1937. Orff regnet det selv som sitt viktigste verk.

Eksterne lenker
---------------

* (en) *Carmina Burana* på MusicBrainz Rediger på Wikidata

* (en) *Carmina Burana* på MusicBrainz Rediger på Wikidata

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Österreichisches Musiklexikon **·** Nationalencyklopedin **·** VIAF **·** GND **·** LCCN **·** MusicBrainz
 |
**Toms Gruppen ⅍** er en dansk konfekturvirksomhet som produserer og selger sjokolade og andre sukkervarer.

Historie
--------

Virksomheten ble grunnlagt i 1924 av de to apotekerne Hans Trojel og V.H. Meyer, og navnet stammer fra deres navne: *Trojel Og Meyer* (s-en ble tilføyet av hensyn til plasseringen i sjokoladeautomater, hvor man ikke var glade for å ha «*Tom*» stående). I årene etter annen verdenskrig vokste Toms under ledelse av Victor B. Strand seg stor med overtagelse av Anthon Berg, Pingvin Lakrids og senest i 1971 Galle & Jessen, som stadig fungerer som egne merkenavn. Dengang flyttet de av praktiske årsaker produksjonen av påleggssjokolade til Toms. I dag er Toms-logoen også kommet utenpå pakkene. Innenfor de senere år har man oppkjøpt blant annet Bonbon og noen utenlandske virksomheter innenfor samme bransje.

Omkring 2000 var Toms Fabrikker involvert i en sak om hijaber på arbeidsplassen. Den muslimske kvinnen Fatima Andersen anla sak mot virksomheten etter at hun var blitt opplyst om bekledningsreglene, som ikke tillot hijab av hygieniske og sikkerhetsmessige grunner. Andersen hadde krevet 50 000 kroner for ulovlig forskjellsbehandling, men Toms Fabrikker vant saken i Østre Landsret i april 2001. Etterat saken ble anket til Højesteret valgte partene å inngå forlik. Etterfølgende valgte Toms Fabrikker å tilby et firmasjal som imøtekom kvinner som Andersen samtidig med at det oppfylte fabrikkens sikkerhetsmessige og hygienemessige krav.

Økonomiske forhold
------------------

I 2005 hadde Toms en nettoomsetning på ca. 1,75 milliarder kroner og en overskuddsgrad på 4,8 prosent. Virksomheten beskjeftiger ca. 1 700 medarbeidere i Danmark, Sverige og England. I Danmark arbeider ca. 850, dels i en sukkervarefabrikk på Avedøre Holme, dels i hovedkontoret plassert i Ballerup, hvor sjokoladefabrikken er tegnet av Arne Jacobsen i 1962. I Sverige produseres sukkervare på en fabrikk i Habo ved Jönköping.

Den administrerende direktør siden 2005 er Jesper Møller.

Gerda og Victor B. Strands Fond eier alle aksjene i Toms Gruppen A/S.

Produkter
---------

* Guldbarre

Referanser
----------

1. ↑  Marianne Singer (12. august 2000). «Ny tørklædesag på vej: Toms anklages for diskrimination». *B.T.dk*. Besøkt 20. november 2006.
2. ↑  «Forlig i tørklædesag på Toms». *Ritzau*. Business.dk. 21. desember 2001.
3. ↑  «Toms fabrikker går forrest med et "Tørklæde-forlig", der fremmer ligestilling». Dokumentations- og rådgivningscenteret om racediskrimination. Arkivert fra originalen 12. juni 2007.
4. ↑  «Fakta om Toms». Arkivert fra originalen 22. april 2012. Besøkt 15. mars 2010.

Eksterne lenker
---------------

* Offisielt nettsted Rediger på Wikidata

* (en) Toms – kategori av bilder, video eller lyd på Commons Rediger på Wikidata
***Kimba the White Lion*** er en japansk mangaserie av Osamu Tezuka. Mangaen ble produsert mellom 1950 og 1954, mens animeserien som fulgte den ble produsert i 1960-årene og var den første store tegnefilmserien fra Japan. Animeserien gjenoppstod på slutten av 1980-tallet.

Hovedpersonen er en hvit foreldreløs løve som skal kjempe en kamp for dyrene i skogen.

Det finnes animasjonsentusiaster som tror at Disney stjal fra serien for å skape *Løvenes konge*. Disney, på sin side, sier at alle likheter mellom *Løvenes konge* og serien er tilfeldige.

Handling
--------

I Afrika på midten av 1900-tallet sørger løven Panja (Cæsar i den engelske versjonen) for at alle jungelens ville dyr skal få et trygt område fri for mennesker. Imidlertid irriterer han landsbyboere i nærheten ved å stjele storfeene deres for å mate alle rovdyrene i jungelen (i den engelske versjonen, frigjør han bare storfeene) og en profesjonell jeger, Ham Egg (eller «Viper Snakely» i engelsk versjonen) blir sendt inn for å stoppe disse raidene. Men jegeren unngår å angripe Panja direkte.

I stedet tar han opp lydene til Panja, og bruker dette for å fange hans gravide følgesvenn, Eliza - som deretter skal brukes som agn i en felle for Panja. Panja blir drept og flådd (men ikke før han ber Eliza om å navngi barnet deres Kimba) og Eliza havner på et skip, underveis til en dyrehage. Kimba (Leo på japansk) blir født på skipet. Eliza forteller ham om farens idealer. Når en enorm tropisk storm nærmer seg, presser hun ungen sin ut gjennom stengene i buret hennes. Stormen ødelegger hele skipet, og Kimba begynner å drukne i havet. Fisker hjelper ham å lære å svømme, og guidet av sommerfugler kommer han seg til land.

Men Kimba befinner seg langt fra sitt forfedres hjem, og blir oppdaget og tatt vare på av noen mennesker. Han lærer fordelene med menneskelig kultur, og bestemmer seg for at når han kommer tilbake til sitt hjem i jungelen skal han bringe kultur til jungelen - og stå for fred som sin far. Showet følger Kimbas liv etter at han vender tilbake til naturen, fremdeles en liten unge, og hvordan han lærer og vokser i løpet av de neste årene. Kimba lærer snart at bare kommunikasjon, og gjensidig forståelse, mellom dyr og mennesker kan bringe ekte fred for dem alle.

Referanser
----------

1. ↑  «Jungle Emperor [aka Kimba] (Manga)». *Tezuka In English* **(engelsk)**. 9. desember 2013. Besøkt 22. februar 2018.
2. ↑  «Kimba the White Lion (TV 1/1965) - Anime News Network». *www.animenewsnetwork.com* **(engelsk)**. Besøkt 22. februar 2018.
3. ↑  «Jungle Taitei» **(engelsk)**. Besøkt 22. februar 2018.
4. ↑  Hong, Peter (19.05.2002). «The Lion King/Kimba controversy». *Los Angeles Times*. s. L4. Arkivert fra originalen 4. juni 2011. Besøkt 12. august 2008.

Eksterne lenker
---------------

* *Artikkelen har ingen egenskaper for offisielle lenker i Wikidata*
* *Artikkelen har ingen egenskaper for filmdatabaser i Wikidata*
**Kimba Kano** er en programvare som kan integreres med Internet Explorer og Mozilla Firefox for å muligjøre søk i Wikipedia, Amazon.com, eBay, Phoebe og Google.

Programvaren ble første gang utgitt november 2004 som Coeus etter den greske Titan av kunnskap, men endret navnet i februar 2005 til *Kimba Kano* fordi Coeus allerede var et eksisterende Massachusetts Institute of Technology-varemerke.

Programvaren ble oppkalt etter en meningsløs linje i sangteksten til David Bowies sang Velvet Goldmine som debuterte på albumet Space Oddity i 1975 og ble gjennutgitt på Rykodisc-versjonen av Ziggy Stardust i 1990 som et bonusspor. Det strides over de eksakte ordene i teksten noe som ikke hjelpes av at gjengivelsen av sangteksten i heftet klart er feil. Teksten kan tydes som enten «I'll be your kimba kano right for you again and again» eller «I'll be your king volcano right for you again and again».

Eksterne lenker
---------------

* Den offisielle nettside
* Kimba Kano for Internet Explorer – Download.com Arkivert 31. mars 2005 hos Wayback Machine. (for Windows)
* Kimba Kano for Firefox – Download.com Arkivert 6. juli 2005 hos Wayback Machine. (for Apple Macintosh, Linux og Windows)
Bretislav bortfører sin fremtidige kone Judith av Schweinfurt fra kloster  
Fra *Dalimil-krønikeren*.
**Bretislav I** (født ca. 1005, død 10. januar 1055), kalt den **böhmerske Akilles**, var hertug av Böhmen fra 1035.

Bretislav var sønn av hertug Oldrich og hans kone Božena. I 1019 bortførte han sin fremtidige kone Judith av Schweinfurt, datter av margreven Henrik av Nordgau.

I 1029, mens faren fortsatt var i live gjenerobret han Mähren fra Polen. I 1031 invaderte han Ungarn for å hindre at landet ekspanderte under kong Stefan. I 1034 hjalp han faren med å ta tilbake makten fra sin bror Jaromir.

I 1035 støttet han keiser Konrad II i hans krig i Lausitz. I 1039 invaderte han Polen, der han erobret Poznań og plyndret Gniezno, der han tok relikviene etter den hellige Adalbert av Praha. Han erobret også deler av Schlesien inkludert Wrocław. I 1040 invaderte kong Henrik III Böhmen men måtte trekke seg tilbake etter å ha tapt slaget ved Brudek. Året etter invaderte imidlertid Henrik igjen og beleiret Bretislav i Praha. Bretislav ble tvunget til å gi opp alle sine erobringer bortsett fra Mähren.

I 1047 meklet Henrik, som nå var keiser fram en fred mellom Bretislav og polakkene. I 1054 utstedte Bretislav en lov om at Böhmen og Mähren skulle gå i arv til det eldste medlemmet av Přemyslid-dynastiet, men at yngre medlemmer skulle styre Mähren som underordnede hertuger.

Bretislav døde i Chrudim i 1055 mens han planla en ny invasjon av Ungarn. Han ble etterfulgt av sønnen Spytihnev II. Mähren ble delt mellom hans yngre sønner; Vratislav fikk Olomouc, Konrad fikk Znojmo og Otto fikk Brno. Den yngste sønnen Jaromir ble biskop av Praha.

Referanser
----------

1. ↑   Gemeinsame Normdatei, besøkt 31. desember 2014[Hentet fra Wikidata]
2. 1 2 3   The Peerage[Hentet fra Wikidata]

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** NKC
 |
**Juan Gracia Zazueta** (født 18. april 1901 i Quiriego i Sonora, død 13. oktober 1981) var en mexicansk polospiller som deltok i de olympiske leker 1936 i Berlin.

Gracia vant en olympisk bronsemedalje i polo under OL 1936 i Berlin. Det var femte og siste gang polo var med som olympisk sport. Fem nasjoner stilte med lag. Gracia var med på det mexicanske laget som kom på tredjeplass i poloturneringen bak Argentina og Storbritannia. De tapte mot Storbritannia med 11-13 og mot Argentina med 5-15 i den innledende runden. I bronsefinalen møtte de Ungarn som de beseiret med 16-2. De andre spillerne på laget var; Julio Mueller, Antonio Nava og Alberto Ramos. Gracia spilte i alle Mexicos tre kampene i poloturneringen.

OL-medaljer
-----------

* 1936 Nazi-Tysklands flagg Berlin - Bronse Bronse i polo Mexicos flagg Mexico

Referanser
----------

1. ↑   sports-reference.com, www.sports-reference.com, besøkt 23. februar 2016[Hentet fra Wikidata]

Eksterne lenker
---------------

* (en) Juan Gracia – Olympedia Rediger på Wikidata

* (en) Juan Gracia – Sports-Reference (OL-resultater – arkivert) Rediger på Wikidata

* (en) Juan Gracia – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Juan Francisco María de la Salud Donoso Cortés** (født 6. mai 1809 i Don Benito, død 3. mai 1853 i Paris) var en spansk diplomat, politiker og statsteoretiker.

Liv
---

Donoso Cortés var sønn av en godseier. Han studerte rettsvitenskap, historie, filosofi og litteratur ved universitetene i Salamanca, Cácares og Sevilla. Han giftet seg tidlig, men ble enkemann etter kort tid. Hans eneste datter døde også bare to år gammel. I 1832 flyttet han til Madrid, hvor han drev politisk journalistikk under innflytelse av Royer-Collard og den franske restaurasjonen. I 1840, da enkedronning Maria Christina ble fordrevet, dro han i eksil til Paris. Han vendte tilbake til Madrid sammen med enkedronningen i 1843.

Selv om Donoso Cortés tidlig hadde vært påvirket av liberalismen, vendte han seg under oppholdet i Paris til katolisismen. Denne vendingen ble forsterket etter Februarrevolusjonen i 1848. Fra 1848 til 1849 var han spansk ambassadør i Berlin. I 1850 utga han en tale om Europas politiske situasjon som ble oversatt til flere språk og gjorde Donoso Cortés berømt over hele Europa. I 1851 ble han utnevnt til Spanias ambassadør i Paris. Her utga han sitt hovedverk *Ensayo sobre el catolicismo, el liberalismo y el socialismo* («Essay over katolisismen, liberalismen og sosialismen»), og her døde han i 1853.

Verk
----

Donoso Cortés plasseres som regel innenfor den kontrarevolusjonære retningen i første halvdel av 1800-tallet, ved siden av Edmund Burke, Louis de Bonald og Joseph de Maistre. I sine siste verker har Donoso Cortés bare forakt til overs for liberalismen, som han beskylder for å være ute av stand til å bestemme seg. I sin tale *Discurso sobre la Dictatura* («Tale om diktaturet») gikk han i stedet inn for et «sabelens diktatur», en sterk regjering som det eneste midlet for å unngå revolusjonens kaos.

Senere ble Donoso Cortés' ideer trukket frem av den tyske juristen Carl Schmitt, som delte Donoso Cortés forakt for det «diskuterende» borgerskapet.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Archive of Fine Arts, cs.isabart.org, abART person-ID 146728, besøkt 1. april 2021[Hentet fra Wikidata]
3. 1 2   Spansk biografisk leksikon, oppført som Juan. Marqués de Valdegamas (I) Donoso Cortés, Spanish Biographical Dictionary ID 6168/juan-donoso-cortes, besøkt 9. oktober 2017[Hentet fra Wikidata]
4. 1 2   Brockhaus Enzyklopädie, oppført som Juan Francisco María Donoso Cortés, Brockhaus Online-Enzyklopädie-id donoso-cortes-juan-francisco-maria, besøkt 9. oktober 2017[Hentet fra Wikidata]
5. ↑   Social Networks and Archival Context, SNAC Ark-ID w6nc7bf4, besøkt 9. oktober 2017[Hentet fra Wikidata]

Eksterne lenker
---------------

* Jeffrey P. Johnson: Oppføring i *Internet Encyclopedia of Philosophy*

|  |  |
| --- | --- |
| Oppslagsverk/autoritetsdata | Store Danske Encyklopædi **·** Brockhaus Enzyklopädie **·** Deutsche Biographie **·** Encyclopædia Universalis **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** ICCU **·** BNE **·** CiNii
 |
Gruven i 1984
**Chuquicamata** (Chuqui) er verdens største dagbrudd for kobber i Antofagasta, Chile. Gruven har navnet sitt fra den lille byen som lå på stedet fram til 2003 da den ble avfolket og befolkningen flyttet til Calama 15 km sør for gruven på grunn av stor forurensing.

Gruven er ellipseformet med en overflate på 8 000 000 m² og en dybde på rundt 900 meter. Området har vært utnyttet siden før pre-columbiansk tid og havnet under chilensk kontroll under salpeterkrigen.

Gruvedriften startet 18. mai 1915 av det amerikanske firmaet Guggenheim Bros. og fortsatte under forskjellige navn fram til nasjonaliseringen utført av Salvador Allende.

I dag er det statlige kobberprodusenten Codelco (spansk: Corporación Nacional del Cobre de Chile) som kontrollerer gruven, selskapet planlegger nå å gå over til underjordsdrift på grunn av at den svært store gropen hindrer rasjonell drift.

Eksterne lenker
---------------

* Codelco Chile – Chuquicamata avdeling

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** GeoNames
 |
Churchgates jernbanestasjonen.
Kart over Mumbai, hvor Churchgate befinner seg i spissen nederst hvor jernbanen ender i stor jernbaneterminal.
**Churchgate** er et område i sentrum av sørlige Mumbai i India. I løpet av 1700- og fram til midten av 1800-tallet hadde Mumbai en bymur som hadde tre porter, bygd av Det britiske ostindiske kompani for å beskytte deres bosetning. En av disse, Church Gate («Kirkeporten»), hadde navn etter den kristne Sankt Thomas-katedralen (ferdigstilt 1718), lokalisert i det historiske sentrum av Mumbai ved Veer Nariman-gaten. Derfor er hele området mot vest for kirken kalt for Churchgate selv i dag. Gaten som førte fram til kirken ble først kalt for Churchgate Street, men ble på 1900-tallet omdøpt til Veer Nariman-gaten. Bymurene ble revet på midten av 1800-tallet som en del av storbyens ekspansjonsprogram.

Churchgate ligger ikke langt fra det store arkitektoniske skulpturparken Flora Fountain, bygd i 1864 og har navn etter den antikke romerske gudinne Flora, som er avbildet som statue omgitt av parkens mange fontener.

Churchgate er også en betydelig endepunkt for jernbanen ved den vestlige linjen for Mumbai Suburban Railway.

Referanser
----------

1. 1 2 3 4   «Chrurchgate Mumbai», *City Guide*
2. ↑   «2004 Award of Merit: St. Thomas Cathedral» Arkivert 16. august 2016 hos Wayback Machine. UNESCO
3. ↑   «Flora Fountain», *Mumbai*
**Churchill Babington** (født 11. mars 1821 i Rothley Temple i Leicestershire i England, død 12. januar 1889 i Suffolk) var en engelsk anglikansk prest, arkeolog, historiker og naturforsker.

Liv og virke
------------

### Bakgrunn, utdannelse

Babington ble utdannet av sin far, Matthew Drake Babington, og studerte senere under orientalisten og arkeologen Charles Wycliffe Goodwin da han begynte på St. John's College, Cambrigde i 1839. Han ble uteksaminert i 1843. I 1845 fikk han Hulsea prisen for essayet sitt, *The Influence of Christianity in promoting the Abolition of Slavery in Europe*. Han ble ferdig med sin mastergrad i 1846, og med sin PhD i 1879.

### Kirkelig virke

Fra 1848 til 1861 var han sogneprest for Horningsea, nær Cambridge, og fra 1866 til sin død, sogneprest for Cockfield i Suffolk.

Babington var også forfatteren av *Mr Macaulay's Character of the Clergy* (1849), et forsvar av presteskapet i det 17. århundre. Han skrev også ut *editio princeps* av Hypereides taler mot Demosthenes (1850), *On Behalf of Lycophron and Euxpenippus* (1868) og *Funeral Oration* (1858).

I 1855 publiserte Churchill Babington en ny utgave av *Benefizio della Morte di Crito*, en bemerkelsesverdig bok om reformasjonen.

### Virke som arkeolog

Fra 1865 til 1880 holdt han Disney professoratet i arkeologi ved Cambridge. I sine foredrag, illustrert av sin egen samling av mynter og vaser, holdt han hovedsakelig på med gresk og eldgammel romersk keramikk og numerastikk.

Churchill Babington skrev om mange forskjellige emner. Hans tidlige kjennskap til landlivet fikk han til å interessere seg innen naturhistorie, særlig botanikk og ornitologi. Han var også en autoritet innen conchologi, og var forfatter av delvis av botanikk-vedlegget og ornitologi-vedlegget i Potters *History and Atiquities of Charnwood Forest* (1842).

Skrifter i utvalg
-----------------

* *Mr. Macaulay's character of the clergy in the latter part of the seventeenth century.* London 1849
* *Introductory Lecture on Archaeology.* 1865
* *Roman Antiquities found at Rougham.* 1872
* *Catalogue of Birds of Suffolk.* 1884–1886
* med William Marsden Hind: *Flora of Suffolk.* 1889

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Social Networks and Archival Context, SNAC Ark-ID w6pc612d, besøkt 9. oktober 2017[Hentet fra Wikidata]
3. ↑   Alumni Cantabrigienses[Hentet fra Wikidata]
4. 1 2 3   Kindred Britain[Hentet fra Wikidata]
5. ↑   Oxford Dictionary of National Biography[Hentet fra Wikidata]

Litteratur
----------

* Thomas Seccombe: *Babington, Churchill*. In:  *Dictionary of National Biography*  Supplement 1901, Bd. 1, S. 92–93.
* *Babington, Churchill*. I: *Encyclopædia Britannica* 11. Auflage, Bd. 3, 1911, S. 96.


| Akademiske titler |
| --- |
|
| Forgjenger :**John Marsden**

 | **Disney Professor of Archaeology, Cambridge University**1865 – 1879 | Etterfølger :**Percy Gardner** |

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Botanist
 |
|  |
| --- |
| **Konungsríkið ÍslandKongeriget Island***Kongeriket Island* |
| ←                   **1918 - 1944**                         → |
| Flagg | Riksvåpen |
| **Geografisk plassering** |
|  |
|
| **Hovedstad:** | Reykjavík |
| **Offisielle språk:** | Islandsk |
| **Styreform** | Kongerike |
| **Statsoverhode:** - 1918-1944 | **Konge**Kristján X |
| **Regjeringsoverhode:** - 1927-1932 - 1932-1934 - 1934-1942  - 1942  - 1942-1944 | **Statsminister**Tryggvi ÞórhallssonÁsgeir ÁsgeirssonHermann JónassonÓlafur ThorsBjörn Þórðarson |
| **Areal:** | 103 000 km² |
| **Befolkning:** | 127 791 (1944) |
| **Historisk tidsperiode:**- Kongeriket opprettet:- Republikk | Mellomkrigstiden1. desember 19187. juni 1944 |
| **Valuta:** | Islandsk krone |

**Kongeriket Island** var et konstitusjonelt monarki som eksisterte fra 1. desember 1918 til 17. juni 1944, da det ble en uavhengig republikk.

Opprinnelse under dansk styre
-----------------------------

Island hadde vært underordnet det danske kongehuset siden 1380, selv om det formelt var en norsk besittelse og en del av Norgesveldet inntil 1814. I 1874, ett tusen år etter at den første bekreftede islandske bosettingen ble opprettet, ble Island bevilget en viss form for selvstyre av Danmark, og utvidet i 1904. Forfatningen av 1874 ble revidert i 1903, og en minister for islandske anliggender ble plassert i Reykjavík, og gjort ansvarlig overfor Alltinget. Unionsloven av 1. desember 1918 anerkjente Island som suveren stat, men forent med Danmark under felles konge, Christian X av Danmark, som på Island gikk under navnet Kristján X. Island tok i bruk sitt eget flagg, men Danmark krevde fortsatt å styre Islands utenrikspolitikk og militærvesen. Unionsloven skulle opp til revisjon i 1940, og kunne bli opphevet tre år senere dersom man ikke kom frem til en avtale.

Litteratur
----------

* "Iceland, Home Rule and Sovereignty (1904–44)" at *Encyclopædia Britannica*. Retrieved on 17 March 2014.

Se også
-------

* Islands historie
* Invasjonen av Island i 1940

Portal: Island